NORAKSTS

|  |  |
| --- | --- |
| 26.03.2020. | Nr.4/31 |

###### ATBALSTS ĀRKĀRTĒJĀS SITUĀCIJAS LAIKĀ

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 10.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 13.pantu, Ministru kabineta 2018.gada 20.februāra noteikumiem Nr.97 “Publiskas personas mantas iznomāšanas noteikumi”, Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu”, lai atvieglotu uzņēmējiem un darba ņēmējiem Covid-19 radīto ekonomisko grūtību pārvarēšanu un sniegtu atbalstu,

**JELGAVAS PILSĒTAS DOME NOLEMJ:**

Ārkārtējās situācijas laikā:

1. Krīzes skarto nozaru komersantus, fiziskās personas, kas veic saimniecisko darbību un ir reģistrētas VID Nodokļu maksātāju reģistrā kā saimnieciskās darbības veicējas, biedrības un nodibinājumus, kuri nomā Jelgavas pilsētas pašvaldībai piederošo mantu (kustamo mantu un nekustamo īpašumu), atbrīvot no nomas maksas un nepiemērot kavējuma procentus un līgumsodus samaksas kavējuma gadījumā, izņemot lēmuma 2.punktā noteikto.
2. Krīzes skarto nozaru komersantiem, fiziskām personām, kas veic saimniecisko darbību un ir reģistrētas VID Nodokļu maksātāju reģistrā kā saimnieciskās darbības veicējas, biedrībām un nodibinājumiem par nomāto SIA “Jelgavas Nekustamā īpašuma pārvalde” apsaimniekošanā nodoto Jelgavas pilsētas pašvaldībai piederošo mantu (kustamo mantu un nekustamo īpašumu) piemērot minimālo nomas maksu un nepiemērot kavējuma procentus un līgumsodus samaksas kavējuma gadījumā.
3. Privāto pirmsskolas izglītības iestāžu un privāto bērnu uzraudzības pakalpojumu sniedzēju darbību finansēt 100% apmērā saskaņā ar Jelgavas pilsētas pašvaldības budžetu 2020.gadam, neatkarīgi no bērnu apmeklējuma skaita iestādē.
4. Lēmums piemērojams sākot ar 2020.gada 12.martu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā